section_heading: Povijest
paragraph_text: Kao što je teško stradalo u 2. svjetskom ratu, ovo mjesto nisu zaobišle ni strahota u Domovinskom ratu 1992. – 1995. godine. Brštanik, kao i ostala mjesta župe Stjepan Krst, okupirana su od srpske vojske u travnju 1992. godine, a padom Tasovčića i Klepaca srpski vojnici ovdje postavljaju prve crte obrane, odakle kontroliraju cijeli kraj do Stoca, Čapljine i Metkovića. Prilikom povlačenja iz pravca Čapljine ubili su pok. Đuru Obradovića, a u selu je ostalo i 8 nepokretnih starica, od kojih se ni danas za njih šest ništa ne zna.